OpenLLM-France/wikimedia huggingface dataset:
# Dispenn ar C’haz

| ◄ Gouspero ar Raned | Dispenn (ou Dispign) ar C’haz | Sonik ► |
* Me ’m euz du-man eur c’hazik rouz
* Hag a ra neubeudig a drouz.
* Diskan. — Kan digadenno
* Videl a va.
* Jardin a viro
* Kalz a joa
* Wigour ra.
* Me raio gand he benn
* Eur poud-houarn d’ober soubenn ;
* Me raio gand he dent
* Mineouedo d’ober hent ;
* Me raio gand he diou-skouarn
* D’eur c’har bihan diou rod houarn ;
* Me raio gand he daou-lagad
* Eul lunedo da berson Prat ;
* Me raio gand he gein
* Eur c’hastellik da dougen-mein ;
* Me raio gand he gov
* Eul louar vihan da voeta moc’h ;
* Me raio gand he daou droad arok
* Eur vaz-ribot hag eur vaz-iot ;
* Me raio gand he lost
* Eur prezand d’ann otro Post ;
* Me raio gand he daou droad adren
* Eur skeulik vihan da vond d’ann env.
Chanté par le docteur Geffroy, de Plouëc.
# Displegadurez giriou ar muzik

| ◄ Ragskrid | Displegadurez giriou ar muzik | Anaoudegez ar Zalver ► |
* Affetuoso = gant karantez
* Allegretto = tristoc’h ha gorrekoc’h
* Allegro = iea ha buan
* Andante = eazet
* Andantino = eazetoc’h
* Armonia = unanet
* A tempo = c’henta finvadek
* Commodo = gant reizted
* Con grazia = gant gras
* Con gusto = gant c’hoant
* Con moto = gant beoder ha muzur
* Crescendo (cres.) = en eur kreski
* Diminuendo (dim.) = o timinui
* Dolce = dous
* Energico = gant nerz
* Espressivo = gant santidigez
* E = ha
* Forte = krev
* Gravamente = gant gorrekder
* Grazioso = gant gras
* Lento = gorrek
* Maestoso = majestuus
* Mezzo forte = hanter grev
* Moderato = dre voder
* Non troppo = nan re
* Piano = dousik
* Plantivo = klemmuz
* Perdendo = en eur vervel
* Rallentando (rall.) = o c’horrekât
* Religioso = gant doujans
* Risoluto = gant arder
* Sforzando = gant frouden
* Tempo di marcia = muzur bale
* Teneramente = gant teneridigez
* Unison = unanet
* Vivant = bevoc’h
# Eun taol fin

Al Leonard zo laër, Ar C’hernevad klapez, An Tregeriad trubard.
Eur C’hernevad en doa prenet en foar Landi eur marc’hik iaouank. Evit miret na vije ket re skuiz al loanik paour, ne bignaz ket war e gein da vont d’ar gear. Kerzet a reaz en e raog, lost ar c’habestr en e zorn.
Eun Tregeriad hag eul Leonard, leun o zac’h a widre, a erruaz gantan war an hent a gas deuz Pleyber-Krist da Blounaour-Menez. Buan en em glevont da c’hoari d’ar C’hernevad eun taol deuz o doare. Goustadik ha kempen, an Tregeriad a dennaz e vrid d’ar marc’h kez, a lakeaz anezhi en dro d’e benn e-unan, hag a gerzaz er c’hiz-ze da heul ar C’hernevad. Neuze al Leonard a bignaz war gein an inkane, hag a reaz d’ezan galoupad, skara douar, en dro, var zu Lanndivicho
Erruet en kichen roc’h Trevezel, ar C’hernevad a c’hoantaaz lakat eur c’hornad-butun. Chom a reaz en e zav, hag hen o sellet war e lerc’h. Mennout a reaz sempla pa welaz : « Itron Varia Releg ! emezan petra zo ? »
An Tregeriad, atao ar c’habestr en dro d’e benn, en em lakeaz neuze war e zaoulin, ha gant eur vouez dous a lavaraz : « Bennoz Doue, ra vo ganec’h kamarad ! »
Goude e savaz en e zav, hag e c’hazezont o daou war eun torr-kleuz a oa eno. Hag an Tregeriad a gontaz evelhen : « Va zad zo eun den mad hag eun den devot krak. Deuz ar beure, bemde, a vez en Iliz o pedi. Mez me oa eul lampon dioc’h ar penn. Eun de e rachen goap euz va zad paour. Neuze e taolaz varnon e valloz. Ha Doue, dre bedennou va zad, am c’hondaonaz da veza marc’hik inkane e-pad nao miz. Mez am boa o chom er gear, hag e zis da redek bro. Eur miliner a gabestraz ac’hanon, hag am digasaz d’ar foar. An nao miz zo tremenet hirie, hag oun deut adarre da veza den, ia laouen ! »
Ar C’hernevad a jommaz pell-pell da zonjal. Abarz ar fin, an daërou en e zaoulagad, e lavaraz : « Doue zo madelezus ! Kea adarre da gaout da dad, ha ne ra mui goap anezan. »
Miz goude, ec’h en em gave adarre foar Lanndi. Ar C’hernevad en doa manket e dro da genta, a zeuaz c’hoaz da glask eur marc’h.
Var ar blasen, e-touez kalz a re-all, edo an inkane oa bet gwerzet d’ezan er foar diveza. « Sell emezan, mantret holl. Adarre eo chenchet va den en marc’h ! » Hag hen d’e gaout ha lakat an dorn var e benn en eur lavaret d’ezan : « Petra malheuruz, c’hoaz e peuz great goap deuz da dad ? »
An inkane a blegaz e benn hag a fichaz e lost. Hag ar C’hernevad a ieaz d’ober e brenaden en eur c’horn all deuz ar blasen.
* Pa ver leüe eo evit bloaz
* Pa ver sod eo evit pelloc’h c’hoaz !
Doph an ti-all.
# Eun tol vil (Duhamel)

Oberennoù damheñvel pe handelvoù all zo ivez, gwelout Eun tol vil.
| ◄ Ar Gludik Koz | Eun tol vil | Ar c’hloarek dic’hizet ► |
* Gwasa tol fall ’moa gret biskoaz,
* Gwasa tol fall ’moa gret biskoaz,
* Oa diwiskan ma mamm en noaz,
* Oa diwiskan ma mamm en noaz.
TRADUCTION. — Le pire des mauvais coups que je ﬁs jamais, (bis) — Fut de déshabiller ma mère toute nue (bis).
Eadem.
# Eunn abardaez a viz mae

| ◄ War ann aot | Eunn abardaez a viz mae | He boked diveza ► |
* Ann abardaez a ioa sioul ha kaer, e miz mae ;
* Sonj em euz hirio c’hoaz : ne c’halle ket bale
* E ieot berr ann tevenn, enn despet d’ar skoazel
* A roe d’ezhi va breac’h, evit gallout herzel.
* Heb en em gaout enn aot e rankaz azeza ;
* Oc’h sklerijenn al loar, dreist ar mor o para,
* E weliz war he dremm, vel liou gwenn ar maro,
* He dournik, gwenn ivez, em dourn oa tomm bero,
* Euz he daoulagad oa ken truezuz ar zellou,
* Ma kave d’in gwelet, a-dreuz da va daelou,
* El ann dristidigez, a-boan deuet barz er bed,
* O sellet ouz eur bez digor enn eur vered !
* Evel diou steredenn he daoulagad oa sklear,
* Kement e lugernent oc’h sklerijenn al loar ;
* He dremm, enn despet m’oa, gand ar c’hlenved, kastiz,
* En doa c’hoaz dalc’het holl gened ar iaouankiz ;
* Hi ioa kaer evel-se, med he gened, siouaz !
* A roe d’am c’haloun baour eunn anken brasoc’h c’hoaz,
* Enn eur zonjal ez eann da goll eunn tenzor ker,
* Eur plac’h a zoujans Doue, ken koant ha m’oa tener.
* Ouz ar gwall-eur neuze me glaskaz enebi ;
* Astenn a riz va breac’h, evit diskouez d’ezhi
* Ar reier huel, ar mor enn nozvez-ze ken kann
* Gant sklerijenn al loar heb koabr, hag enn he c’hann.
* Euz ann amzer da zont me gredaz komz d’ezhi :
* Brema, p’oamp deuet enn oad, e c’hallchemp dimezi....
* Med, gand eur vouez klemmuz, hi da respount neuze :
* « O ! petra, va mignoun, a lavarez a-ze !
* « Gwel ar maro, siouaz ! zo war va daoulagad,
* « Ha me ken iaouank c’hoaz ! na pebez kalounad !
* « Ha gouzout e rankinn, war va lerc’h das lezel,
* « Da galoun baour gouliet vel gand eunn taol kountel !
* « Med dalc’h sonj, va mignoun, n’omp ket great vid ann douar,
* « Ar bed-ma n’eo nemed eunn draonienn a c’hlac’har,
* « Na losk ket a valloz p’em c’hasi d’ar vered,
* « Ped ebken, ro da Zoue da galoun, das spered,
* « Me vo gan-ez ato, rag euz ar Baradoz
* « Ene da vignounez das frealzo deiz ha noz. »
* D’ar c’homzou-ze, kerkent, koantik evel eunn El,
* Etrezeg ar stered hi da daoler eur zell.
* Abaoue, d’ar pardaez, pa’z ann e ribl ar mor,
* E kav d’in he gwelet, he daoulagad digor,
* O sellet gant fisians etrezeg ann Envou ;
* E mouez ann avelik e klevann a-wechou
* Eur c’han ken dudiuz ha kan ar Baradoz,
* Ha mouez va c’harantez oc’h va gervel enn noz.
# Eun tamm son da gala-goanv

| ◄ Kan d’ar mor | Eun tamm son da gala-goanv | Melkoni ► |
* I
* An deliou a gren gant anken,
* Er gwez da gala-goanv.
* Hag ho liou deomp a c’hourc’hemen
* Ez int rêvidik ha klanv.
* An avalou a zo avet,
* Bars al liorzou.
* An ilin moc’h, prestik gwentet,
* Er c’harz a vreïnou.
* II
* Ar mouar sebeliet breman,
* Er c’henvi louz ha glepiet
* A restol o gwad war-n-hezan,
* D’an douar, ma vo sunet.
* Ar barr a bil gant farserez,
* Druillajou kraon fô.
* Hag an drask bepred war evez,
* Prim o diblusko.
* III
* Pad an noz, an eneou daonet,
* Dinasket vit ober reuz.
* A zeu er fourrad dirudet,
* Hep gellout prena ho c’heuz.
* An hoper a iouc’h er reïer,
* D’an teuziou diroll.
* Hag al loaned en o c’hreïer,
* A chech war o roll.
* IV
* Ha goude koan, ar mammou koz,
* A zibuno gant ho neut
* Kontadennou kaër a-brepoz,
* Evit an holl baôtred reut…
* An tan mouded war an oaled,
* A c’hoarz ken lirzin
* Ma sant an tad-koz dihunet,
* Ar flamm en e c’hlin.
* V
* En despet d’an amzeriou fall,
* Ha da gement kaouad kri,
* Ar re iaouank red da lec’h all,
* Rag o gwad zo o virvi.
* Ar galon n’euz met eur mare,
* Keit a sko kalet.
* Red eo klask d’ezhi dizale,
* Plac’h… ma vo pâret.
* VI
* N’euz ket ken ambludadegou,
* Dindan lagad ar stered.
* D’an dansou nevez gant begou,
* A ziroll an holl verc’hed…
* Sôn ar biniou, ra vo gwelet
* O chom sterd atao.
* En Kerne a zo c’hoaz paotred,
* Vit ar jabadao.
* VII
* Bombard dispak eun ton buan,
* Ma ielo ar c’helc’h en dro.
* Dorn ouz dorn kanomp an diskan,
* Hardi’ ta ! Flemmomp d’ hon tro.
* Stokomp ar seuliou war al leur
* Ha iouc’homp d’ eoc’h holl
* Iec’hed padus ha gwir vadeur !
* Ar furnez zo foll !
# Eun tol vil

Oberennoù damheñvel pe handelvoù all zo ivez, gwelout Eun tol vil (Duhamel).
| ◄ Ar Gludic coz | Eun tol vil | Paotred Sant-Aler ► |
Gwassa tôl fall ’m oa grêt biscoas Oa diwiski ma mamm en noaz ;
Lacad eur c’hernio war he fenn,
Ha mont gant-hi d’ann offerenn.
Ann aôtro person a lere,
Er gador zarmon pa bigne :
« ’Trô Doue ! parroissianis,
Arri ê ’n Diaoul en ilis !
— « Gaou a leres, belec infam !
N’eo ket ann diaoul, pa ’c’h ê ma mamm !
Marie Feutren, Kerbors.
# Eun tour tan

| ◄ Ar magnificat | Eun tour tan | Ar Pastor mad ► |
* 1. ’Vel eun tour tan war bord ar mor,
* A dreuj an defalijen
* En arne hor gwir Redemptor
* A glask hag a ren an den.
* Euz ar C’hrist ar gwir sklerijen
* P’hini a lugern er bed,
* Entreze bro ar Souveren
* Hor c’has-ni mortoloded.
* 2. Stereden ebet ne sklera
* Hor mor bras, mortoloded.
* Piou a ziwallo hor bag ’ta
* Enep ar reier kalet.
* Euz ar C’hrist, etc.
* 3. En noziou tefal ar vue
* Deuz Krist d’hor sklerijenna
* Deuz Jesus dre da garante
* D’hor ren-ni ebarz er joa.
* Euz ar C’hrist, etc.
# Eunn Tammik Kozeaden

| ◄ | Eunn Tammik Kozeaden | Ma Vijenn Barz  ► |
Mar plich d’ehoc’h va zoniou neve,
Klaskid d’he toniou a zoare,
Toniou lirzin, — Tra, la, la,
Toniou skiltruz, — Tra, la.
Ma ho c’haved re inouuz
(Ar pez a ve din gwall boaniuz),
Roged al leor, — Tra, la, la,
Heb chipota, — Tra, la.
Stlaped-han, prim, er fornigel,
Taned diou-t-han ho kerniel,
Paket, gant han, — Tra, la, la,
Louzou pe zoa, — Tra, la.
Mailluret butun ha blonek,
Torched, zoken, ho… fri, ho pek,
War ze vo peoc’h, — Tra, la, la,
P’hoc’h euz prened, — Tra, la.
Hogen, ho pedi ’rann ervad,
Lezit va zoniou enn ho stad,
Ger, evid ger, — Tra, la, la,
Heb o drailla, — Tra, la.
Dreist pep tra, n’ho marellit ket
Gant briz-brezounek Pabored,
Briz-brezouneg, — Tra, la, la,
Keginerez, — Tra, la.
Lezit, mar plich, va bugale
Er stum ma m’euz graet anezhe,
Hep o gwiska, — Tra, la, la,
Hep o fenta, — Tra, la.
Bete goud n’ho zianvefenn,
Bete goud n’ho zianzaofenn
Vel Bastarded, — Tra, la, la,
Fluted e Gall, — Tra, la.
Ha c’houi, Tud wiziek meurbed,
Gwerzerien flour, Barzed touet,
Stlapid ar maen gant ma fri,
Mar-d-hoc’h glan a fazi.
Va Miserere zo lipet :
Arog ! Jabadao kounnaret !
Bombard, Biniou, — Tra, la, la,
Sutel, Viel, — Tra, la !!!
# Eun taol zell er Baradoz

| ◄ Eun dro vale en Ifern | Eun taol zell er Baradoz | Sklerijenn ► |
* Bremapa meuz roget he burgator d’ar pap,
* Mouget tan he ifern e pehini a stlap,
* A boez he zivrec’h foll, niver braz a dud keaz ?
* Me gav d’in a rin mad hen lakad el lec’h eaz.
* Deuz ta d’am Baradoz, kar pell d’an ebestel.
* Oh ! glac’har ma ine ! me wel an Tad Santel
* Stouet vel eun el plastr dirag ar burzudou
* A strink didan he vek war treuzou an envou.
* — Allaz ! ma faotik koz, ne ket er féson-ze,
* Evit an taol kenta, en em dalc’her en ee.
* Te sonj d’id e marvad m’oud c’hoaz var an douar
* O pedi vel eul Labr dirag da werc’hez koar ?
* N’heller ket beza bet ha choum pennek atao ;
* Evel da genseurded ez poa poan vit anzao
* A rede an douar, ha stage ’n’eur prizon
* Pep Galilé gomze ervez ar gwir feson
* Ker hon doa ioual d’id teurel da voutou koat,
* Ha gant re ler skànvoc’h kerzout egiz d’hon oat ;
* Lezel ar poullou rod d’an dud eun amzer all,
* Kouls planta var he fri lunedou d’eur c’hi dall,
* Evel an idolou, ne réez van ebed,
* Evelato, p’hen beuz, dre druez, kemeret,
* Silaou : eur zon a zo aman, n’en euz ket daou ;
* Hen lar : arog, arog, holl sent a hep seurt liou ;
* Deuz sklerded d’eur sklerded e ve pignet en ee.
* Vel ar c’houmou a lamm an eil war egile,
* Levenez war ebat a vo e mor Doue.
* Arabad eta d’id stourm aze vel eul loue.
* Petra vo an ebat ? Deut mad oc’h d’her goulenn !
* Ar Mastr hepken zo gwest d’he rel dec’h da gomprenn.
* Evid’oun me na rinn ar bihanna esa
* War pez n’euz difriat alies ma nesa.
* Pebez min louarn besk reaz ma c’hamarad,
* Eur wech savet n’he za, ha digor hi lagad,
* Pa hen gwelaz eno sederik brao meurbet
* Tud hen doa gwel gaset hag eskuminiget !!
* — Brema pa zomp, emeint, krog da genta er skeul,
* Pa bignfomp huelloc’h te c’hello dont d’hon heul ;
* Braz an tam a c’hanoud a ioa er Vatikan…
* Mez brema roomp peoc’h pa zomp e meaz a boan.
* Mall braz ganthan da rel d’an tadou dizemez,
* « Evel just ha rezon », eur merk a garantez,
* …Sebezet krak ar paotr ! Ne gav nikun ebed !
* — Er purgator, michans, maint gant ho mignouned ?..
* — Ia, ia, me eur vanden paotrezed koantoc’h koant..
* Hor fouret doa er forn, siouaz ! kountrol d’hor c’hoant !
* Mar gé deut ho mare da danvad ar soubenn..
* Bezomp dinec’h var ze, hep ho damal ouz penn.
* konkluzion
* Pephini n’euz he vec’h, n’euz ket da larat nann,
* Hag he dougen ranko arog monet a c’hann,
* Pe choumo hep he gopr. Soun, paotred, hon tal,
* Poagnomp evit ma vo abretoc’h net hor stal.
# Kanomp a vouez uhel (1934)

Oberennoù damheñvel pe handelvoù all zo ivez, gwelout Kanomp a vouez uhel.
| ◄ Rouanez an Iliz, Pried ar Spered-Santel | Kanomp a vouez uhel | Eun deiz a viz C’houevrer ► |
Kanomp a vouez uhel Mari Mamm Doue Rouanez Breiz-Izel Hag hon Mamm ivez.
Da Vari meuleudi E pevar c’horn ar vro ! Hon Breiz-ni ’zo d’ezi Ha bepred e vezo.
En oc’h holl bedennou, Gwerc’hez vinniget, ’Vezit e kalonou An holl Vretoned.
Bep beure ar poaniour, D’an daoulin stouet, A-raok mont d’e labour Ouzoc’h ’n em erbed.
War gern ar meneziou, Mesaer an denved, A gan ho kantigou E-touez e loened.
’Lies war an tornaod, ’Liesoc’h war vor. E ped ar martolod Steredenn Arvor.
Pa son teir gwech bemde(z) Kloc’h an Anjeluz, ’Lavaromp eun Ave D’eoc’h c’houi, Mamm Jezuz.
Ar c’hlanvour ’n e wele ’Gav skanv e c’hlac’har, Gant ar Vamm a ouele Ouz Kroaz ar C’halvar.
Evit plijout d’ezi, Evit kaout grasou, Heuliomp eeun evelti Hent ar vertuziou.
An hent, mar deo diaes, Neb a gerz drezan Betek dor he Falez ’Vo renet gantan.
* Neuze ni, dianken,
* Tro-war-dro d’he zron,
* A veulo da viken
* Mari, hon ltron.
# Kanomp an Nouel

Oberennoù damheñvel pe handelvoù all zo ivez, gwelout Canomp ann Nouel.
| ◄ Son Souben al lez | Kanomp an Nouel | Noz ar Gidonne ► |
* Kanomp ’n Nouel, en pen an ti !
* Per pe avalo a vank d’in ;
* Per pe avalo, pe arc’hant,
* Pe ar verc’h henan, mar be koant.
TRADUCTION. — Chantons la Noël, au bout de la maison ! — Poires ou pommes il me faut ; — Poires ou pommes ou argent, — Ou la fille aînée si elle est gentille.
Chanté par Maryvonne le Flem, Port-Blanc.
# Kanen gouil Yehan

| ◄ Er marhadour iouank | Kan̄en gouil Yehan | En oèd de ziméein  ► |
* « Me merh, mar det te sant Yehan, (ter)
* « Ne hret ket goab ag er ré klan,
* « Ne hret ket goab, hret ket déjan
* « Ag’ré gouéh é droug sant Yehan.
* — É Sant Yehan pe arriùas,
* Ar varlen er groéz é choukas,
* Ar varlen er groéz é choukas,
* Ha d’hobér goab e n’hum lakas ;
* Ha d’hobér goab, d’hobér déjan
* Ag ’ré gouéh é droug sant Yehan,
* Ag ’ré gouéh é droug sant Yehan,
* Ben er fin oé hi er hoèhan.
* Trihuèh serviet koarh ar goarh
* Hi dès bet ruget get hé nerh.
* Trihuèh pautr iouank hi dès chuéhet
* D’hi hass d’en Ilis beniget.
* Hoah oé ret kavet hé dantér
* Eit hi hass bedig en autér.
* — « Eutru person, mar em haret,
* « Difréet hou s’overen bred,
* « Difréet hou s’overen bred,
* « Ke me halon ne harzou ket,
* « Ke me halon ne harzou ket :
* « Droug sant Yehan zou’n droug kalet,
* « Droug sant Yehan zou’n droug kalet,
* « Doué revirou n’er gouiehèt.
* — « O sant Yehan, me sant Patron,
* « Lamet en droug a me halon,
* « Lamet en droug a me halon,
* « Ha me hrei d’oh un donézon,
* « Ha me hrei d’oh un donézon,
* « Er gèran vou én hou pardon :
* « Ur groéz argand, ur baniél,
* « Ur halice eur hag ur ciboér,·
* « Ur halice eur hag ur ciboér,
* « Ur guskemant de bep autér ;
* « Hag ur hrouiz koér eit en lliz
* « E hrei open tair zro fornis.
* — É Sant Yehan hès ur boket,
* N’en dé na ru na violet,
* N’en dé na ru na violet,
* Meit ag el liw get er hlinved.
* É Sant Yehan hès ur fetan,
* En hi é huellér d’er ré klan.
# Kanomp, kanomp da virviken

| ◄ Deiz ma « C’honfirmasion » | Kanomp, kanomp da virviken (ar Skol-gristen) | Sent koz Breiz-Izel, ni ho ped (ar Velegiez) ► |
pe ton CXXXV
* Diskan.
* Kanomp, kanomp da virviken
* Enor ha gloar d’ar Skol gristen,
* D’ar skol a ra d’ar vugale
* Anaout ha karout o Doue. (2 w)
* Pegen eürus ar parreziou
* O deus dre forz aluzenou
* Savet, kuit da glask. digare(z),
* Skoliou kristen d’o bugale.
* Er skol gristen, ne vezint ket,
* Kelennet evel paganed,
* Hep klevout komz a-hed an deiz
* Eus a Zoue nag eus ar Feiz.
* Er skol-se, mistri, mestrezed,
* Bep sul, bep gouel a ya bepred,
* Gant kerent ha bugaligou,
* D’an iliz ’vit an ofisou.
* En holl skoliou kristen digor
* ’man ar Groaz er plas a enor ;
* A-raok ha goude labourat,
* Eno ’vez graet eur bedenn vat.
* Ar skol gristen d’ar vugale
* ’tresek an Nenv a ra bale,
* Bak ar genta deskadurez
* Eo hent an Nenv, ar santelez.
* War ar marc’had e ro d’ezo
* Kement deskadurez a zo.
* Gwelit ! gwelit ! tud dizoue
* A gas d’ezo o bugale.
* Doue, hon Tad, gwir vestr ar bed,
* Skuilhit ho pennoz, ni ho ped,
* War ar skol gristen, ma teuio
* Da zerc’hel start ar Feiz er vro.
* Grit ma vo sentus pep hini
* Ouz gourc’hemenn an Eskopti
* Hag a lavar d’an holl gerent :
* Ho mab, ho merc’h, d’ar skol gristen !
* Grit d’imp kompren er barrez-man
* Pegen diaes ’eo gwrizienna(n)
* E kalon dinamm ar bugel,
* Ar Feiz, ar vertuziou santel.
* Grit d’ar gerent kompren ervat
* ’eo da genta d’ar vamm, d’an tad,
* D’ar vamm dreist-holl, war he barlenn,
* Deski d’ar bugel e bedenn.
* Argasit pell ar gwallskoueriou,
* Ar skridou fall, ar gwallgomzou,
* Labour euzus an droukspered,
* An dud difeiz ha disakret.
# Kanomp a vouez uhel

Oberennoù damheñvel pe handelvoù all zo ivez, gwelout Kanomp a vouez uhel (1934).
| ◄ Rouanes an Ilis | Kanomp a vouez uhel | Eun deiz a viz c’houevrer (I. V. Lourdes) ► |
1. Kanomp a vouez uhel Mari Mam Doue : Rouanes Breiz-Izel Hag hon Mam ive.
Diskan. Da Vari Meulodi E pevar c’horn ar vro ! Hon Breiz-ni zo dezi, Ha dalc’hmad e vezo.
2. En o ol bedenou, Gwerc’hes beniget, E vec’h e kalonou An ol Vretonet.
3. Bep mintin ar poaniour. D’an daoulin stouet, Arog mont d’e labour, Ho kalv d’hen miret.
4. War gern ar meneiou, Mesaer ar denvet, A gan ho kantikou, E kreiz e loenet.
5. Lies e lein an od, Liesoc’h war vor, E ped ar martolod Stereden Arvor.
6. Pa zon teir gwej bemde Kloc’h an Angelus, E laromp teir Ave D’ac’h hu, Mam Jezus.
7. Ar c’hlanvour’n e wele A gav freskadur Dre ar Vam a ouele, Ouz kroas he C’hroadur.
8. Evit plijout dezi, Hag obten grasou, Heuillomp eün evelti, Hent ar vertuiou.
9. An hent, mar eo diez, Neb a gerz enan, Bete dor he Falez Vo renet gantan.
10. Neuze ni, dianken, Tro war-dro d’he zron, A veuio da viken Mari, hon Itron.
K. G.
# Kannaded ar c’hinaoueien

| ◄ Breiz-Izel hag ar spered republikan | Kannaded ar c’hinaoueien | Diwall, Frans ► |
* Anavezout a rann e-touez ar Gannaded
* Kalz tud a vuez direiz, eur rumm haillevoded,
* Pere gwech’all a ioa, vel eur c’hrisienn heb dour,
* Dizec’het gand ann naoun, truillek, laouek ha paour ;
* Med ma ne garent ket labourat vit beva,
* Ho deuz kavet ann tu da festa mad brema,
* Ha n’eo ket sebezuz, teod ar c’hlabouserien
* A deu ken eaz a-benn euz ar c’hinaoueien !
* Elektourien, m’ar plij ! digorit ho kinou
* Ha gwelit pe gen braz e teu kov hoc’h Aotrou.
* Anavezout a rann e-touez ar Gannaded
* Kalz a bennou goullo, ken diot hag azened,
* Ne gouient ped favenn a ia vid ober nao.
* Ho baz a gemerent ato pa veze glao ;
* Ha koulskoude, gwelit, kavet ho deuz, d’ho zro,
* Ann tu da vont e-touez pennou brudet ar vro ;
* Ma n’ho doa ket spered eunn nebeud enn ho fenn
* A-leiz ho c’hov ho doa kas oc’h ar feiz kristen.
* Elektourien, m’ar plij ! digorit ho kinou
* Ha gwelit o tremen, goapauz, hoc’h Aotrou.
* Anavezout a rann e-touez ar Gannaded
* Tud hag a lavarfet dinam evel eled,
* Roet e vije, m’oar vad, heb kovez, absolven
* D’ann dud-se deread-holl gand al labourerien ;
* Hogen, tra sebezuz ! n’oant nemet iudazed
* Gwerzet d’ar Iuzevien ha d’ar Franmasouned ;
* Brema, pa m’int e karg, gan-e-hoc’h savet huel,
* E lounkint kement tamm zo c’hoaz war ho trantel.
* Elektourien, m’ar plij ! digorit ho kinou
* Ha gwelit, digor braz, kraban laer hoc’h Aotrou.
# Kanoen ar Miliner

| ◄ Gwerz ar Vartoloded | Kanoen ar Miliner | Pok ar Maro ► |
* E Milin-Vor oa eur vatez,
* tic-a-tac
* Glaz he lagad ha flour he mouez
* Tac-a-tac-a—tac—a-tac.
* E Milin-Vor oa eur potr-kar
* Leun he borpant ha reud he c’har.
* D’ar sadorn-bask, gret he c’hrampoez,
* Da glask he faskig hi a eaz.
* Ann absolven hag hi ’n euz bet ?
* Hini ’r potr-kar na laran ket.
* Ken ar potr-kar arok nao miz
* Loskaz ar vatez war he giz.
* Eunn ele, lemmet he vein gant-han,
* Ar miliner lare ’kouls koan :
* — N’ouzonn ket, aboe diou noz zo
* Ann durbinen n’a ken endro ;
* Aboe diou noz zo eur vouez e,
* Klemgan er stank miserere.
* Chordet eo ar vilin ha ni :
* Otro Person, dichorded hi. —
* Ar vatezik, ’vel m’hen klevaz,
* Gand ann diri d’ann nec’h pignaz ;
* Ha d’en em dol ouz ar c’hrignel
* Euz lec’h ’n doa tolet he bugel.
* Dre he menoz a zo laret
* Ho c’hrouadur ’n euz badeet ;
* Pe dre menoz he vamm ma n’e,
* Me chans a beurz ’nn otro Doue :
* Rag en noz war-lerc’h ar vouezik
* Benedictus kane koantik.
* Evit potr-kar ar Vilin-Vor,
* tic-a-tac
* Er galeo ’man o koll gor
* tac-a-tac-a-tac.
# Kanoen ar Vartoloted

| ◄ Ar Rouzik kemener | Kanoen ar Vartoloted | Ar Vaz ► |
* O Gwerc’hez gloriuz Vari, roed d’in-me ajistans
* Da ganan eur werz newe, — c’hon ’vonet d’hi c’homans —
* Zo groet da bewar martolod a Gemper-Gwezenek
* Zo et gand eur vag newe ewid ar c’hentan gwech,
* Zo et gand eur vag newe ewid ar c’hentan gwech :
* N’ an euz hini an-he a gemend a ve rez.
* Ewit honzoli ho mammo ho deuz laret d’ez-hi :
* — Pa c’homp laket war ann dour retornfomp adare. —
* Pa defaint groet ho bagad ha prest da dond d’ar ger,
* A savaz glao hag awel, siouaz ! eur goall amzer ;
* Ma savaz glao hag awel, siouaz ! eur goall dourmant,
* Ma deuz renket perisan efin ho batimant.
* Pipi ar Bouder a lere, eunn den a gourach vad
* Pini savaz benn ter gwech ter gwech war bord he vag,
* Pini save ben ter gwech ter gwech war bord ann dour
* O c’houlen ar Werc’hez Vari mamm Jezuz d’hen sikour.
* Ha kriz vije ar galon ha kriz neb na oelje
* En bord ann enezen Goad, ann hini a vije
* O welet pewar gorf maro manet en est-al-lin
* O c’hortoz koat pe lien ewid ho lienin.
* Eur c’hanod deuz a Vriet o tistrei da Bontre
* ’N euz anonset ar c’helo an de deuz ar beure,
* An euz laret d’ar Bouc’her a oa beuet he vag
* Ha fraillet dre ann anter e bord ann enez Koat :
* — Ha posub ve diand Done me laket ma oll vad
* ’Wid ober eur vag newe ha beuin ma zri mab !
* Ha c’hoaz ’wit koll ma mado me na ran ket a gaz,
* Mes beuin ma zri bugel ze ra d’in glac’har vraz.
* Me wel ari ma zri bugel — mes na antreont ket —
* O vonet da interin da Gemper-Gwezenek.
* ↑ Est-ce parce que ce récit n’atteint pas les proportions du gwerz, que le chanteur l’appelait kanoen ? — Kanoen, pour sonn, en trégorrois. — Kanaouenn est un terme générique, et il ne répugne pas au sens de gwerz.
* ↑ Est-al-lin, est-ce un nom propre de lieu ? est-ce une époque de l’année,l'été du lin, le mois de juin… ? Le chanteur lui-même n’en savait rien.